HVIS de planteædende Insekter uhindret kunde formere sig, vilde de som Følge 

 af deres store Frugtbarhed i Løbet af ikke lang Tid tilintetgøre al Plantevækst 

 paa Landjorden. At dette ikke sker, skyldes i første Række de Insekter, der som 

 Rovdyr eller Snyltere ernærer sig af de planteædende. Ligesom de sidstnævnte virker 

 regulerende paa Plantevækstens Udbredelse, saaledes reguleres deres egen Formering 

 af deres naturlige Fjender. 



I samme Grad, hvori Menneskets Kulturbestræbelser fører til Undertrykkelse af 

 visse Planter og Dyrkelse af andre, tilvejebringes der gunstigere Livsvilkaar for de 

 sidstnævntes, Nytteplanternes, Fjender blandt Insekterne. Og det frembyder sig 

 følgelig som en af Skov-, Land- og Havebrugets vigtigste Opgaver at udfinde stedse 

 mere virkningsfulde Midler til Bekæmpelse af disse. I saa Henseende har der i Ti- 

 dens Løb fundet en betydningsfuld Udvikling Sted fra simple Fremgangsmaader 

 som Indsamling af Insekterne til baade mere praktikable og effektive Foranstalt- 

 ninger. 



Den Tanke, til Bekæmpelse af skadelige Insekter at anvende deres naturlige 

 Fjender, Rov- og Snylteinsekter, har i de sidste Tider været Genstand for en stedse 

 stigende Interesse. Den ses vel at have været fremme allerede i Begyndelsen af 

 forrige Aarhundrede, ligesom der siden vides nu og da at være foretaget Forsøg i 

 den angivne Retning. Men det er først i det sidste Tiaar, at der — fra amerikansk 

 Side — er indledet et egentligt metodisk Studium af denne „biologiske Bekæro- 

 polsesmaadc", der endnu befinder sig i sit første Udviklingstrin. Den har hidtil 

 fortrinsvis fundet Anvendelse i saadanne Tilfælde, hvor et planteædende Insekt ud- 

 breder sig udenfor sit oprindelige Omraade uden at ledsages af sine Fjender. En 

 Bekæmpelse af det paagældendc Insekt ved Indførelsen af disse sidste er da nær- 

 liggende og har i de seneste Aar med Udbytte fundet Sted paa adskillige Steder. 



Men ogsaa i mange Tilfælde, hvor det drejer sig om „indfødte" Arter, vil den 

 biologiske Bekæmpelsesmaade kunne benyttes, nemlig saaledes, at man saa vidt mu- 

 ligt afholder sig fra Foranstaltninger, der er egnede til at skade de naturlige Fjender, 



k 



